**LĪGUMS** Nr. SKUS 502/17

*ELEKTA esošās Staru terapijas kabineta informācijas un plānošanas sistēmas remonts un pilnvērtīga klientu atbalsta servisa līguma nodrošināšana*

Rīga, 2017.gada 20.jūlijā

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem, pārstāv valdes priekšsēdētāja Ilze Kreicberga un valdes locekles Arta Biruma un Elita Buša (turpmāk -Pasūtītājs) no vienas puses, un

**SIA “A.Medical”**, reģistrācijas Nr. 40103599415, tās valdes priekšsēdētāja Igora Palkova personā, kurš rīkojas uz statūtu pamata (turpmāk – Izpildītājs) no otras puses (abi kopā – Puses), pamatojoties uz sarunu procedūras „ELEKTA esošās Staru terapijas kabineta informācijas un plānošanas sistēmas remonts un pilnvērtīga klientu atbalsta servisa līguma nodrošināšana” (ID Nr. PSKUS 2017/52), rezultātiem un, saskaņā ar Izpildītāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets, summa un norēķinu kārtība**
	1. Pasūtītājs pasūta un Izpildītājs nodrošina Pasūtītāja rīcībā esošās ELEKTA esošās Staru terapijas kabineta informācijas un plānošanas sistēmas (turpmāk – Sistēmas) remontu un pilnvērtīgu klientu atbalsta servisu (turpmāk – Pakalpojums), atbilstoši Līgumam un tā pielikumu noteikumiem.
	2. Pakalpojuma sniegšanas vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
	3. Pakalpojumu ietvaros Izpildītājs veic Sistēmas modernizēšanu un uzturēšanu, nodrošinot sistēmas atjaunināšanu un pilnvērtīgu darbību, nodrošinot pilnvērtīgu lietotāju atbalstu, tai skaitā izmantojot *Elekta care hotline* – konsultācijas telefoniski un caur e-pastu (bez ierobežojuma).
	4. Līguma kopējā summa nepārsniedz **318 968,00 EUR** (trīs simti astoņpadsmit tūkstoši deviņi simti sešdesmit astoņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	5. Pasūtītājs katru mēnesi Izpildītājam maksā **pilna servisa apkalpošanas maksu** **6 638,00 EUR** (seši tūkstoši seši simti trīsdesmit astoņi *euro* un 00 centi) bez PVN apmērā. Summā ietverti **visi** ar Sistēmas uzturēšanu, apkalpošanu, remontu (ieskaitot rezerves daļas, defektācijas fakta konstatēšanu, izsaukumu un cilvēkstundas), apkopēm un lietotāju apmācību saistītie izdevumi.
	6. Līguma 1.5.punktā norādītais ikmēneša maksājums tiek veikts 60 (sešdesmit) kalendāro dienu laikā pēc Līguma noteikumiem atbilstoša Pakalpojuma veikšanas, rēķina saņemšanas un pieņemšanas – nodošanas akta abpusējas parakstīšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši Līguma 1.5.punktā norādītajai ikmēneša pilna servisa maksai.
	7. Līguma 1.4.punktā norādītājā summā ir ietvertas licenču piegādes izmaksas.
	8. Līguma 1.5.punktā norādītajā mēneša maksā ir ietverti visi Izpildītāja izdevumi, kas tam rodas saistībā ar Līguma izpildi. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par veiktajiem Pakalpojumiem, kurus Izpildītājs nav veicis un/vai par Līguma prasībām neatbilstošas kvalitātes veiktajiem Pakalpojumiem.
	9. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	10. Pasūtītājam nav pienākums apmaksāt Izpildītājam rēķinus vai segt jebkādas citas izmaksas vai zaudējumus, par ko Puses nav vienojušās.
	11. Samaksa no Pasūtītāja puses uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
2. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:

3.1.1.līdz Līguma 1.4.punktā noteiktās summas izlietojumam;

3.1.2.36 (trīsdesmit seši) mēneši no Līguma spēkā stāšanās dienas.

* 1. Pusēm ir tiesības jebkurā brīdī izbeigt Līgumu, par to rakstiski vienojoties.
	2. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
		1. Izpildītājs zaudē tiesības veikt Līguma ietvaros noteikto Pakalpojumu;
		2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. iestājušies apstākļi, kas apgrūtina vai padara neiespējamu Izpildītāja Līgumā noteikto saistību izpildi;
		4. ja plānošanas un onkoloģiskās informācijas sistēmas darbības pārtraukumi Izpildītāja vainas dēļ ilgst ilgāk kā 21 (divdesmit vienu) kalendāro dienu;
		5. notikusi Izpildītāja likvidācija;
		6. pret Izpildītāju uzsākta maksātnespējas procedūra;
	3. Par vienpusēju atkāpšanos no Līguma Pasūtītājs Līguma 3.3.punktā noteiktajā termiņā nosuta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	4. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	5. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veiktajiem darbiem līdz līgumsaistību pilnīgai izbeigšanai.
1. **Pakalpojuma kvalitāte**

3.1. Pakalpojuma kvalitātei ir jāatbilst ražotāja noteiktajam Sistēmas apkopes reglamentam un periodiskumam vai speciāli izstrādātām metodikām. Par Pakalpojuma kvalitātes atbilstību ražotāja noteiktajam Sistēmu apkopes reglamentam un periodiskumam atbild Izpildītājs.

3.2. Ja darba gaitā atklājas, ka darbu izpilde nav iespējama noteiktajā termiņā, Izpildītājs par to nekavējoties ziņo Pasūtītājam. Pēc tam abas Puses vienojas par tālāko darbu veikšanas kārtību un termiņu.

1. **Garantija**

4.1. Preces garantijas laiks ir 24 (divdesmit četri) mēneši no Preces pieņemšanas – nodošanas akta abpusējas parakstīšanas dienas.

4.2. Izpildītājs apņemas bez maksas novērst jebkuru Preces defektu, ja defekts ir atklāts Preces garantijas laikā.

4.3. Preces garantija neattiecas uz preces defektiem, kas radušies:

 4.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

 45.3.2. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;

4.3.3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;

4.3.4. nepārvaramas varas apstākļu rezultātā.

4.4. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Izpildītājam, un nekavējoties iesniedz Izpildītājam. Izpildītājam ne vēlāk kā 2 (divu) darba dienu laikā no paziņošanas brīža jāierodas uz abpusēju defektu akta sastādīšanu. Ja Izpildītājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Izpildītājam.

4.5. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.

4.6. Pamatojoties uz Preces defektu aktu, Izpildītājam, ne vēlāk kā 10 (desmit) kalendāro dienu laikā no defektu akta saņemšanas dienas, jānomaina Prece vai tās komponente ar jaunu, vai jāveic Preces remonts bez papildus samaksas.

4.7. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Izpildītāju Preces remonta darbu apjomu, cenu un laiku.

4.8. Izpildītājs garantijas laikā veic regulāras bezmaksas Preces pārbaudes un apkopes atbilstoši ražotāja noteiktajam.

1. **Pušu saistības**
	1. Izpildītāja pienākumi:
		1. Pakalpojumu veikt atbilstoši Līguma un tā pielikumu noteikumiem;
		2. Izpildītāja reaģēšanas laiks - darba dienās 4 (četru) stundu laikā no izsaukuma saņemšanas (telefona zvans, e-pasta pieteikums). Šajā gadījumā Pasūtītājs ar Izpildītāju vienojas par Izpildītāja nepieciešamību ierasties pie Pasūtītāja vai atbalsta sniegšanu attālināti.
		3. nodrošināt Pakalpojuma nodrošināšanā izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo un iekārtu ražotāja noteikto normatīvo aktu prasībām;
		4. Līguma prasībām neatbilstoši un/vai nekvalitatīvi veikta Pakalpojuma gadījumā, ne vēlā kā 2 (divu) kalendāro dienu laikā novērst radušās nepilnības uz sava rēķina. Nepieciešamības gadījumā Puses var vienoties par termiņa maiņu;
		5. sagatavot un nodot Pasūtītājam rēķinu;
		6. laikus, vismaz 2 (divas) darba dienas pirms Pakalpojuma uzsākšanas termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē darbu uzsākšanu noteiktajā laikā;
		7. veikt Līguma izpildi ar saviem spēkiem, resursiem un līdzekļiem.

5.2. Izpildītāja tiesības:

5.2.1. par kvalitatīvi un savlaicīgi veiktu Pakalpojumu savlaicīgi saņemt Līgumā noteikto samaksu;

5.2.2. saņemt no Pasūtītāja saistību izpildei nepieciešamo informāciju un visas nepieciešamās piekļuves.

5.3. Pasūtītāja pienākumi:

* + 1. pārbaudīt Izpildītāja sniegtā Pakalpojuma kvalitāti un atbilstību Līguma noteikumiem;
		2. Līgumā noteiktajā kārtībā savlaicīgi veikt noteiktos maksājumus.
	1. Pasūtītāja tiesības:
		1. dot Izpildītājam saistošus norādījumus attiecībā uz Līguma izpildi;
		2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
		3. pieņemt, saskaņā ar Līguma noteikumiem veikto, Līguma prasībām atbilstošo Pakalpojumu;
		4. nekvalitatīvi un Līguma prasībām neatbilstoši veikta Pakalpojuma gadījumā, lūgt Izpildītāju ne vēlāk kā 2 (divu) kalendāro dienu laikā novērst konstatētās neatbilstības;
		5. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;
		6. apturēt Līguma izpildi Līguma 2.3.punktā noteiktajos gadījumos;
		7. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
		8. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Pakalpojuma uzsākšanas vai veikšanas termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Izpildītājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
	3. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.

Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 6.3.punktam.

1. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
2. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	4. Ja kādai no Pusēm tiek mainīti rekvizīti vai Līguma 9.8. un 9.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	8. Pasūtītāja kontaktpersona: Nelda Kreislere, tālruņa numurs: +371 67069694, e-pasta adrese: nelda.kreislere@stradini.lv vai Rolands Falkans tālruņa numurs: +371 29269582.  Pilnvarotā persona ir tiesīga pieņemt Preci un Pakalpojumu, parakstīt attiecīgos pieņemšanas – nodošanas dokumentus un veikt citas ar Līgumu saistītas darbības.
	9. Izpildītāja kontaktpersona: Jānis Palkovs, tālruņa numurs: +371 29454674, e-pasta adrese: janis.palkovs@amedical.eu.
	10. Līgums sagatavots latviešu valodā, parakstīts divos oriģinālos eksemplāros uz 9 (deviņām) lapām, tai skaitā pielikums, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
3. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Piegādātājs:****SIA “A.Medical”**Reģ. Nr.: 40103599415Varkaļu iela 13A, Rīga, LV-1067Konta Nr.: LV25HABA0551034365891Banka: AS SwedbankKods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Palkovs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Biruma\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša  |  |